**Ministru kabineta rīkojuma projekta „Par valsts īpašuma objekta Valdgales pagastā, Talsu novadā, nodošanu privatizācijai” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma „Par valsts un pašvaldību īpašuma objektu privatizāciju” (turpmāk – Privatizācijas likums) 12.panta pirmajā un otrajā daļā noteikts, ka jebkura fiziskā vai juridiskā persona ir tiesīga ierosināt, iesniedzot privatizācijas ierosinājumu valsts akciju sabiedrībā „Privatizācijas aģentūra” (turpmāk – Privatizācijas aģentūra), jebkura tāda valsts īpašuma objekta privatizāciju, uz kuru attiecināms Privatizācijas likums.Saskaņā ar Privatizācijas likuma 12.panta trešo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 6.panta pirmo daļu, Privatizācijas aģentūra apkopo privatizācijas ierosinājumus un sagatavo Ministru kabineta rīkojuma projektus par valsts īpašuma objektu nodošanu privatizācijai.Ņemot vērā, ka Privatizācijas likuma 9.panta piektajā daļā noteikts, ka valsts īpašuma privatizāciju pārrauga ekonomikas ministrs, Ekonomikas ministrija, atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 11.punkta prasībām, nodrošina attiecīgā Ministru kabineta rīkojuma projekta iesniegšanu izskatīšanai Ministru kabineta sēdē.Pamatojoties uz Privatizācijas likuma 12.panta ceturto un sesto daļu, Pabeigšanas likuma 6.panta piekto daļu, tikai Ministru kabinets var pieņemt lēmumu par attiecīga valsts īpašuma objekta nodošanu privatizācijai vai atteikumu nodot privatizācijai, vienlaicīgi nosakot atsevišķus valsts īpašuma objekta privatizācijas nosacījumus.Pamatojoties uz Administratīvā procesa likuma 51.pantu un 56.panta pirmo daļu, ar saņemtā privatizācijas ierosinājuma reģistrācijas brīdi ir ierosināta administratīvā lieta un to izskata iestāde atbilstoši savai kompetencei.Līdz ar to, Privatizācijas aģentūrai un Ekonomikas ministrijai savas kompetences ietvaros ir pienākums nodrošināt Ministru kabineta rīkojuma projekta par konkrēta valsts īpašuma objekta nodošanu privatizācijai, kas izstrādāts, pamatojoties uz privatizācijas ierosinājumu, iesniegšanu Ministru kabinetam izlemšanai. Atbilstoši Pabeigšanas likuma 6.panta trešajai daļai, Ministru kabinets vai pašvaldības dome, lemjot par valsts vai pašvaldības īpašuma objekta, kā arī apbūvēta un neapbūvēta zemesgabala nodošanu privatizācijai, izvērtē, vai attiecīgais objekts vai zemesgabals ir nepieciešams valsts pārvaldes funkciju vai valsts vai pašvaldības komercdarbības veikšanai saskaņā ar Valsts pārvaldes iekārtas likumu.Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta septītajai daļai uz valsts vārda Privatizācijas aģentūras personā zemesgrāmatā tiek ierakstīti privatizācijai nodoti valstij piederoši un piekrītoši neapbūvēti vai apbūvēti zemes gabali. Saskaņā ar likuma „Par nekustamā īpašuma ierakstīšanu zemesgrāmatās” 36.panta otro daļu valsts ēkas (būves) ierakstāmas zemesgrāmatā uz valsts vārda attiecīgas valsts institūcijas personā atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta noteikumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ministru kabineta rīkojuma projekts paredz nodot privatizācijai un ierakstīt zemesgrāmatā uz valsts vārda Privatizācijas aģentūras personā divus valsts īpašuma objektus:1. Nekustamo īpašumu „Spēkstacija”, kas sastāv no ēkas (bez kadastra apzīmējuma), Valdgales pagastā, Talsu novadā;
2. Nekustamo īpašumu „Pobužu klēts”, kas sastāv no zemes vienības (zemes vienības kadastra apzīmējums 8892 005 0105) un ēkas (bez kadastra apzīmējuma) uz tā, Valdgales pagastā, Talsu novadā.

Saskaņā ar Ministru kabineta 2008.gada 13.novembra rīkojumu Nr.714 „Par valsts akciju sabiedrības „Privatizācijas aģentūra” pilnvarošanu apzināt īpašuma objektus, par kuriem ir saņemti privatizācijas ierosinājumi” pielikuma 55. un 56.punktu Privatizācijas aģentūra ir pilnvarota valsts vārdā vērsties tiesā vai pie notāra, lai veiktu darbības, kas nepieciešamas minēto objektu atzīšanai par bezīpašnieka vai bezmantinieka mantu. Ar Rīgas pilsētas Vidzemes priekšpilsētas tiesas 2012.gada 23.janvāra spriedumu (spriedums stājies likumīgā spēkā 2012.gada 14.februārī) lietā Nr.C30729810 nolemts apmierināt Privatizācijas aģentūras pieteikumu un konstatēt juridisko faktu, ka nekustamais īpašums – ēka (būve) **„Spēkstacija”, Valdgales pagastā, Talsu novadā**, kas atrodas uz zemesgabala ar kadastra apzīmējumu 8892 008 0077, ir bezīpašnieka lieta, kas piekritīga valstij.Ar Rīgas pilsētas Vidzemes priekšpilsētas tiesas 2012.gada 26.janvāra spriedumu (spriedums stājies likumīgā spēkā 2012.gada 16.februārī) lietā Nr.C30719910 nolemts apmierināt Privatizācijas aģentūras pieteikumu un konstatēt juridisko faktu, ka nekustamais īpašums – ēka (būve) **„Pobužu klēts”, Valdgales pagastā, Talsu novadā**, kas atrodas uz zemesgabala ar kadastra apzīmējumu 8892 005 0105, ir bezīpašnieka lieta, kas piekritīga valstij.Saskaņā ar Ministru kabineta 2006.gada 25.aprīļa noteikumu Nr.315 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” (Noteikumi bija spēkā līdz 2014.gada 1.janvārim) (turpmāk – Noteikumi Nr.315) 12.punktu Valsts ieņēmumu dienests pēc šo noteikumu 4.un 5. punktā noteikto dokumentu saņemšanas piecu darba dienu laikā pieņem un uzskaita valstij piekritīgo mantu, sastādot valstij piekritīgās mantas pieņemšanas un nodošanas aktu divos eksemplāros. Vienu eksemplāru glabā Valsts ieņēmumu dienestā, otru - iestādē vai Privatizācijas aģentūrā, kas nodevusi valstij piekritīgo mantu.Atbilstoši Noteikumu Nr.315 22.punktam valstij piekritīgās mantas novērtēšanas komisijas novērtējumu ieraksta mantas aprakstes un novērtējuma aktā. Mantas novērtējuma aktu sastāda divos eksemplāros. Vienu eksemplāru glabā Valsts ieņēmumu dienestā, otru nodod komersantam, kas pieņēmis valstij piekritīgo mantu realizācijai, vai iestādei, kas pieņēmusi valstij piekritīgo mantu bez maksas. Valsts ieņēmumu dienesta Nodokļu parādu piedziņas pārvalde ar 2012.gada 22.novembra vēstuli Nr.4.2.3/97325 ir informējusi, ka par bezīpašnieka mantu, kas piekritīga valstij, atzītie nekustamie īpašumi „Spēkstacija”, un „Pobužu klēts” Valdgales pagastā, Talsu novadā, un ir ņemti valsts uzskaitē 2012.gada 11.jūlijā ar aktu attiecīgi Nr.007850 un Nr.007848. Šī gada 1.janvārī stājās spēkā Ministru kabineta 2013.gada 26.novembra noteikumi Nr.1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” (turpmāk – Noteikumi Nr.1354).Saskaņā ar Ministru kabineta noteikumu Nr.1354 32.9.apakšpunktu Valsts ieņēmumu dienests ar mantas novērtējuma aktu bez maksas nodod valstij piekritīgo nekustamo īpašumu, par kuru Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 5.pantā noteiktajā kārtībā ir iesniegts šā nekustamā īpašuma privatizācijas ierosinājums un Ministru kabinets nav pieņēmis lēmumu par nekustamā īpašuma nodošanu privatizācijai vai atteikumu nodot to privatizācijai, – Privatizācijas aģentūra valdījumā. Ņemot vērā Noteikumos Nr.1354 32.9.apakšpunktā noteikto Privatizācijas aģentūra ir uzsākusi Ministru kabineta rīkojuma projektā norādīto īpašuma objektu pārņemšanu savā valdījumā. Vienlaicīgi ir jānorāda, ka gadījumā, ja Privatizācijas aģentūra atbilstoši Noteikumos Nr.1354 noteiktajai kārtībai, nepārņem valdījumā Ministru kabineta rīkojuma projektā norādītos valsts īpašuma objektus līdz lēmuma pieņemšanai par to nodošanu privatizācijai, tad Privatizācijas aģentūrai tie būs jāpārņem saskaņā ar Privatizācijas likuma 13.panta pirmajā daļā noteikto kārtību.1. **Valsts īpašuma objekts - „Spēkstacija” Valdgales pagastā, Talsu novadā.**

***1.1.Valsts īpašuma objekta sastāvs;***Nekustamais īpašums „Spēkstacija” sastāv no ēkas (bez kadastra apzīmējuma) Valdgales pagastā, Talsu novadā (turpmāk – Valsts īpašuma objekts Nr.1); ***1.2.Valsts īpašuma objekta Nr.1 adrese un kadastra numurs;***Valsts īpašuma objektā Nr.1 ietilpstošā ēka (bez kadastra apzīmējuma) atbilstoši Nekustamā īpašuma valsts kadastra informācijas sistēmas datiem atrodas uz zemes vienības ar kadastra apzīmējumu 8892 008 0077, kas ietilpst nekustamā īpašuma „Ziedlejas”, Valdgales pagastā, Talsu novadā, kadastra Nr.8892 008 0022, sastāvā. ***1.3.Īpašuma tiesības;***Īpašuma tiesības uz Valsts īpašuma objektu Nr.1 nav nostiprinātas zemesgrāmatā.Saskaņā ar Rīgas pilsētas Vidzemes priekšpilsētas tiesas 2012.gada 23.janvāra spriedumu lietā Nr.C30729810 konstatēts, ka valsts īpašuma objektā Nr.1 ietilpstošā ēka, kas atrodas uz zemes vienības (zemes vienības kadastra apzīmējums 8892 008 0077), Valdgales pagastā, Talsu novadā, ir bezīpašnieka lieta, kas piekritīga valstij.Ministru kabineta Rīkojuma projektā minētā - privatizācijai nododamā būve, kas ietilpst valsts īpašuma objekta Nr.1 sastāvā nav reģistrēta Nekustamā īpašuma valsts kadastra informācijas sistēmā. Ievērojot minēto, attiecīgās būves reģistrēšana Nekustamā īpašuma valsts kadastra informācijas sistēmā tiks veikta pēc to pārņemšanas Privatizācijas aģentūras valdījumā.***1.4.Privatizācijas ierosinājumi;***Privatizācijas aģentūras Privatizācijas ierosinājumu reģistrā 2006.gada 31.augustā reģistrēts Ausmas Valces privatizācijas ierosinājums (reģistrēts ar Nr.1.616) par ēkas „Spēkstacija”, Valdgales pagastā, Talsu novadā, privatizāciju. 1.5.***Valdītājs;***Valsts ieņēmumu dienests ir ņēmis valsts īpašuma objektu Nr.1 valsts uzskaitē 2012.gada11.jūlijā ar valstij piekritīgās mantas pieņemšanas un nodošanas aktu Nr.007850.***1.6. Noma;***Valsts īpašuma objekts Nr.1 nav iznomāts.***1.7. Pirmpirkuma tiesības;***Nekustamā īpašuma „Ziedlejas” (nekustamā īpašuma kadastra Nr.8892 008 0022) sastāvā ietilpstošās zemes vienības (zemes vienības kadastra apzīmējums 8892 008 0077), Valdgales pagastā, Talsu novadā, uz kuras atrodas valsts īpašuma objekts Nr.1, īpašniekam var tikt atdzītas pirmpirkuma tiesības uz valsts īpašuma objektu Nr.1 saskaņā ar Privatizācijas likuma 17.panta pirmās daļas 1.punktā noteikto.**2.Valsts īpašuma objekts- nekustamais īpašums „Pobužu klēts” Valdgales pagastā, Talsu novadā.*****2.1.Valsts nekustamā īpašuma sastāvs;***Nekustamais īpašums „Pobužu klēts”, Valdgales pagastā, Talsu novadā, sastāv no zemes vienības (zemes vienības kadastra apzīmējums 8892 005 0105) un ēkas (bez kadastra apzīmējuma) uz tā (turpmāk – Valsts īpašuma objekts Nr.2).2***.2. Valsts īpašuma objekta Nr.2 adrese un kadastra numurs;***Valsts īpašuma objektā Nr.2 sastāvā ietilpstošā zemes vienība (zemes vienības kadastra apzīmējums 8892 005 0105) 0,7 ha platībā un ēka (bez kadastra apzīmējuma) uz tās atbilstoši Nekustamā īpašuma kadastra informācijas sistēmas datiem atrodas Valdgales pagastā, Talsu novadā.Būve, kas ietilpst valsts īpašuma objekta Nr.2 sastāvā nav reģistrēta Nekustamā īpašuma valsts kadastra informācijas sistēmā. Ievērojot minēto, attiecīgo būvju reģistrēšana Nekustamā īpašuma valsts kadastra informācijas sistēmā tiks veikta pēc to pārņemšanas Privatizācijas aģentūras valdījumā.***2.3.Īpašuma tiesības.***Īpašuma tiesības uz valsts īpašuma objektu Nr.2 nav nostiprinātas zemesgrāmatā. Saskaņā ar Rīgas pilsētas Vidzemes priekšpilsētas tiesas 2012.gada 26.janvāra spriedumu lietā Nr.C30719910 konstatēts, ka valsts īpašuma objektā Nr.2 ietilpstošā ēka (būve) (bez kadastra apzīmējuma) „Pobužu klēts”, Valdgales pagastā, Talsu novadā, ir bezīpašnieka lieta, kas piekritīga valstij.Zemes vienības (zemes vienības kadastra apzīmējums 8892 005 0105) 0,7 ha platībā piederība 1940.gada 21.jūlijā nav noskaidrota. Valdgales pagasta pārvalde 2010.gada 15.novembra vēstulē Nr.1-8/197 norāda, ka ēka atrodas uz valstij piekritīgās zemes 0,7 ha platībā. Saskaņā ar Valsts zemes dienesta Kadastra informācijas datiem zemes vienības (zemes vienības kadastra apzīmējums 8892 005 0105) statuss ir rezerves fonda zeme. Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 4.1panta pirmās daļas 1.punktu zeme, kuras piederība 1940.gada 21.jūlijā nav konstatēta, zemes reformas laikā piekrīt valstij un ierakstāma zemesgrāmatā uz valsts vārda, ja uz šīs zemes ir valstij piederošas ēkas (būves).Līdz ar to, pamatojoties uz likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 4.1panta pirmās daļas 1.punktu zemes vienība (zemes vienības kadastra apzīmējums 8892 005 0105) 0,7 ha platībā piekrīt valstij un ierakstāma zemesgrāmatā uz valsts vārda, jo uz šīs zemes atrodas valstij piederoša (piekrītoša) ēka (būve) (bez kadastra apzīmējuma).Ministru kabineta Rīkojuma projektā minētā - privatizācijai nododamā būve, kas ietilpst valsts īpašuma objektu Nr.2 sastāvā nav reģistrētas Nekustamā īpašuma valsts kadastra informācijas sistēmā. Ievērojot minēto, attiecīgo būvju reģistrēšana Nekustamā īpašuma valsts kadastra informācijas sistēmā tiks veikta pēc to pārņemšanas Privatizācijas aģentūras valdījumā.***2.3.Privatizācijas ierosinājumi.***Privatizācijas aģentūras Privatizācijas ierosinājumu reģistrā 2006.gada 31.augustā reģistrēts Hildas Ķīseles privatizācijas ierosinājums (reģistrēts ar Nr.1.626) par ēkas „Pobužu klēts”, Valdgales pagastā, Talsu novadā, un tai piekrītošās zemes, privatizāciju (nekustamā īpašuma kadastra Nr.8892 005 0011).***2.4. Valdītājs.***Valsts īpašuma objektu Nr.2 sastāvā esošo ēku (būvi) Valsts ieņēmumu dienests ir ņēmis valsts uzskaitē 2012.gada 11.jūlijā ar valstij piekritīgās mantas pieņemšanas un nodošanas aktu Nr.007848.***2.5.Noma.***Valsts īpašuma objekts nav iznomāts.***2.6. Pirmpirkuma tiesības.***Nav. |
| 3. | Projekta izstrādē iesaistītās institūcijas | Nav.  |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu nodot privatizācijai vai atteikt nodot privatizācijai valsts īpašuma objektu, pamatojoties uz Privatizācijas likuma 12.panta pirmo, ceturto un sesto daļu un Pabeigšanas likuma 6.panta piekto daļu. Līdz ar to šis jautājums neparedz ieviest izmaiņas, kas varētu ietekmēt sabiedrības intereses. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Nav. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Projekts šo jomu neskar. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Privatizācijas aģentūra un Valsts ieņēmumu dienests. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Ekonomikas ministrs V.Dombrovskis

28.01.2014. 15:25

1976

Dreija

67013163, Linda.Dreija@em.gov.lv